La ĉefa programo de KAEST konsistas el prelegoj kaj seminarietoj. Ĝi komenciĝos ĵaŭde la 18-an de oktobro 2018 per vespermanĝo kaj finiĝos dimanĉe la 21-an de oktobro 2018 per tagmanĝo. Post fino de la ĉefa programo eblas dimanĉe posttagmeze ankoraŭ partopreni unu ekskurson. Se vi restos en Slovakio post fino de la ĉefa programo kaj ŝatus pli longe resti tranokti en Modra, alparolu la organizantojn.
#000000
PS: Libroj, kiuj restos en la ejo post fino de la programero, estos donacitaj al la Esperanto-arkivo de la Slovakia Esperanta Federacio (SKEF).
#000006
Proponata ekskurso estas duontaga. Atentu tamen, ke la ekskurso okazos jam post la oficiala programo de KAEST kaj estas taŭga nur por partoprenontoj, kiuj restos en la KAEST-ejo ĝis dimanĉa vespero aŭ foriros maljam lunde.
#000007
Dimanĉe posttagmeze (13:00–17:00): kastelo “Červený Kameň” (Ruĝa Ŝtono) kaj ceramikaĵa metiejo, fieraĵo de Modra (13 €); la prezo inkluzivas bus-vojaĝon al la kastelo kaj reen, eniron al la kastelo, ekskurson al la ceramikaĵejo kaj Esperantan ĉiĉeronadon en ambaŭ lokoj.
#000009